खौरां मोन्नाय बादिब्ला आडिवासि सिंगेल अभियान आफाद आरो झार्खान्ड दिसम पार्टी ( जेडिपि ) नि हीदोरसा खमिटिआ सान्टालि हारिनि गुबुन गुबुन हारिसाफोरखौ सेडियुल ट्रायब बिमुंनि फारिलाइआव थिसननांगौ आरो भारत संबिजिरनि मोन्थाय बादियै मोनथायफोरखौ होनांगौ होन्ना दाबि खालामदों ।बिथांमोनहा ट्रायबेल बिमुं दाबि खालामनायजों लोगोसे आडिवासि हारिनि "  सारान  " धोरोमखौ हादोरारि गनायथि होनांगौ आरो सान्टालि रावनि अल - चीकी रावखौ सान्टालि फरायसालिफोराव थिसननांगौ होन्ना दाबि खालामबावो ।मखनो गोनांदि थांनाय सुक्रबारखालि आडिवासि माहारिनो सेडियुल ट्रायब ( ST ) बिमुंनि दाबि खालामानै दुलाराय आडिवासि फरायसा आफाद एबा All Adivasi Students's Association ( AASA ) आ क'कराझार आव हान्जा सुरनाय हाबाफारि लादोंमोन ।